text: [{"text_idx": "#000000", "text": "10 ka kawani sa BI gisuspensu tungod sa P9.2M nga extortion"}, {"text_idx": "#000001", "text": "Gipahamtangan ug suspensiyon ang 10 ka kawani sa Bureau of Immigration (BI) tungod sa giingong pagpangilkil sa pipila ka Koreano."}, {"text_idx": "#000002", "text": "Giisyu ni Justice Secretary Menardo Guevarra ang 90-day suspension human gi review ang pamahayag sa mga nasikop nga Korean national nga miingin nga gipugos sa mga kawaning nalambigit sa kontrobersiya nga mobayad sa kinatibuk-ang P9.2 milyon aron sila pagawason niadtong Marso 6, 2019."}, {"text_idx": "#000004", "text": "Gawas sa 10 ka immigration employees, aduna pay giingong walo ka job-order contractors nga nalambigit sa maong kaso."}]